Eronni ko'rishga oshiqayotgan amerikaliklar
AQSh hukumati fuqarolarga Eronga borishni taqiqlamagan, ammo tavsiya qilmaydi. Sarguzasht izlaganlargina u yerga boradi.
Debra Rojers o’tgan yili Eronga sayohat qilgan 1500 amerikalikdan biri. Chet elga boorish ishtiyoqida bo’lganlar odatda Eronni tanlamaydi, deydi u, o’zga bir dunyo. “Ular meni ko’rib hayron qolishdi, nimaga kelganim va Eron haqida nima deb o’ylayotganim bilan qiziqishdi. Hamma bu yer yoqyaptimi deb so’rayverdi”,- deydi u. AQSh hukumati fuqarolarga Eronga borishni taqiqlamagan, ammo tavsiya qilmaydi. Debra Rojers kabi sarguzasht izlaganlargina u yerga borishni ma’qul ko’radi. “Menimcha, Eronga safar qilayotganlar boshqacha amerikaliklar, juda qiziquvchan”,- deydi u. Yurgen Shtaynmets – Amerika-Eron Turizm uyushmasi rahbari. Unga ko’ra, ba‘zi amerikaliklar Eronga sarguzasht izlab borsa, boshqalar madaniy obidalarni ko’rish uchun safar qiladi. Eron rahbariyati turizm sohasini rivojlantirishga harakat qilar ekan, Eron vizasini olish jarayonini ancha osonlashtirdi. Masalan, ko’plab mamlakatlarning fuqarolari, shu jumladan amerikaliklar, kirish vizasini aeroportning o’zidayoq olishi mumkin. Eronga 10 kunlik sayohat kishi boshiga 4000 dollar. U yerda sovg’a-salom va boshqa narsalar uchun yana cho’ntakdan to’laysiz. Debra Rojers safari cho’gida 200 dollarlik suvenir sotib olibdi. Kelasi safar yanada ko’proq sarflash niyatida. “Xudo xohlasa, men u yerga yana boraman. Ikkinchi marta borgach, nima qilishni yaxshiroq bilishim aniq, ayniqsa fors tasviriy san’at masalasida”, - deydi u Eronda sotib olgan suratlarni nazarda tutib.